ORDE do 28 de setembro de 2007 pola que se modifica a autorización do centro privado Santa Apolonia de Santiago de Compostela (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/11/2007

Examinado o expediente presentado polo centro privado Santa Apolonia de Santiago de Compostela, no que solicita a supresión do ciclo formativo de grao medio de condución de actividades físico-deportivas no medio natural, e os ciclos formativos de grao superior de animación de actividades físicas e deportivas, aloxamento e desenvolvemento de aplicacións informáticas; e a autorización dos ciclos formativos de grao superior de administración e finanzas e o de laboratorio de diagnóstico clínico en quenda de mañá; o ciclo formativo de grao medio de atención sociosanitaria e o ciclo formativo de grao superior de interpretación da lingua de signos en quenda de tarde-noite.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que o remite cos informes correspondentes.
Vistos a Lei orgánica 2/2006, do 3 de maio, de educación; o Real decreto 1538/2006, do 15 de decembro, polo que se establece a ordenación xeral da formación profesional do sistema educativo; o Real decreto 777/1998, do 30 de abril, polo que se desenvolven determinados aspectos da ordenación da formación profesional no ámbito do sistema educativo; o Decreto 296/1999, do 21 de outubro, polo que se desenvolven determinados aspectos dos currículos dos ciclos formativos de formación profesional específica na Comunidade Autónoma de Galicia; o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias; a Orde do 20 de setembro de 1995 que desenvolve este decreto e a Orde do 21 de decembro de 1999 pola que se regulan determinados aspectos relativos á autorización de centros privados exclusivos de formación profesional específica, no ámbito da Comunidade Autónoma de Galicia.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Suprimir o ciclo formativo de grao medio de condución de actividades físico-deportivas no medio natural e os ciclos formativos de grao superior de animación de actividades físicas e deportivas, de aloxamento e o de desenvolvemento de aplicacións informáticas.
Segundo.-Autorizar o ciclo formativo de grao medio de atención sociosanitaria e os ciclos formativos de grao superior de administración e finanzas, de laboratorio de diagnóstico clínico e o de interpretación da lingua de signos, quedando a composición resultante segundo se especifica no anexo.
Terceiro.-Antes da posta en funcionamento das ensinanzas que se autorizan, a delegación provincial da Consellería de Educación e Ordenación Universitaria, despois do informe da Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Cuarto.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala esta orde.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 28 de setembro de 2007.
Laura Sánchez Piñón
Conselleira de Educación e Ordenación
Universitaria
ANEXO
Provincia: A Coruña.
Localidade: Santiago de Compostela.
Concello: Santiago de Compostela.
Enderezo: A Rocha, Poza Real, 5.
Código do centro: 15025116.
Denominación: Centro privado Santa Apolonia.
Titular: Mª del Rosario Medina Gómez.
Composición resultante:
Quenda de mañá:
a) Educación infantil: 3 unidades.
b) Educación primaria: 6 unidades.
c) Educación secundaria:
4 unidades de educación secundaria obrigatoria.
6 unidades de bacharelato das modalidades de ciencias da natureza e da saúde; humanidades e ciencias sociais; e tecnoloxía.
d) Formación profesional específica:
Familia profesional: administración.
1 ciclo formativo de grao superior de administración e finanzas (2 unidades, 30 alumnos/unidade).
Familia profesional: hostalaría e turismo.
1 ciclo formativo de grao superior de información e comercialización turísticas (1 unidade para 30 alumnos).
Familia profesional: sanidade.
1 ciclo formativo de grao medio de coidados auxiliares de enfermaría (1 unidade para 30 alumnos).
1 ciclo formativo de grao superior de próteses dentais (2 unidades, 30 alumnos/unidade).
1 ciclo formativo de grao superior de laboratorio de diagnóstico clínico (2 unidades, 30 alumnos/unidade).
Familia profesional: servizos socioculturais e á comunidade.
1 ciclo formativo de grao superior de educación infantil (2 unidades, 30 alumnos/unidade).
Quenda de tarde-noite:
Familia profesional: informática.
1 ciclo formativo de grao medio de explotación de sistemas informáticos (2 unidades, 20 alumnos unidade).
1 ciclo formativo de grao superior de administración de sistemas informáticos (2 unidades, 30 alumnos/unidade).
Familia profesional: sanidade.
1 ciclo formativo de grao superior de audioprótese (2 unidades, 30 alumnos/unidade).
1 ciclo formativo de grao superior de dietética (2 unidades, 30 alumnos/unidade).
1 ciclo formativo de grao superior de hixiene bucodental (1 unidade para 30 alumnos).
Familia profesional: servizos socioculturais e á comunidade.
1 ciclo formativo de grao medio de atención sociosanitaria (1 unidade para 20 alumnos).
1 ciclo formativo de grao superior de interpretación da lingua de signos (2 unidades para 30 alumnos).